
52 DR.30.9.2003 
 

Insentif-insentif tidak sesuai.  Apa lagi?  Ok, dahulu fasal harga tanah RM12.00 per 
square feet , mahal, kita turunkan RM8.00. Infrastruktur ada di sana, apa lagi? Kalau dalam 
soal usahawan ini, saya ingin  tahu, akhir sekali Yang Berhormat, kalau mahu usahawan 
daripada Sabah, adakah is there any handicapping system mengenal pasti orang-orang 
Sabah yang betul-betul minat untuk menjadi usahawan.  Panggillah kami Ahli-ahli Yang 
Berhormat di sini.  Yang Berhormat cuba kenal pasti beberapa orang, kementerian saya 
boleh membantu, boleh kah Yang Berhormat.  Terima kasih. 

Dato' Seri Kerk Choo Ting:  Untuk makluman Yang Berhormat sebenarnya 
kementerian ini dan kerajaan cuma mengaturkan undang-undang, dasar-dasar, 
kemudahan, bantuan kewangan it is not the business of the government to do business.  Ini 
prinsip yang mesti kita faham.   

Jadi, private sector,  swasta adalah engine of growth untuk perindustrian.  Jadi, 
terpulanglah kepada swasta-swasta dan orang yang berniaga untuk menjalankan 
perniagaan.  Memang, kita tidak mampu memberi perniagaan ini kepada ‘A’, perniagaan itu 
kepada ‘B’ kemudian  kepada ‘C’, tidak boleh berbuat begitu.  Dia mesti datang daripada 
swasta, mesti datang daripada orang yang berniaga dan membuat kilang.  Jadi, apa yang 
kita boleh buat, kita akan memberi secukupnya kelengkapan, bantuan, kemudahan. Itu 
yang boleh kerajaan berikan. Terima kasih. 

Datin Paduka Dr. Tan Yee Kew:  [Bangun]  

Timbalan Yang di-Pertua [Dato' Haji Muhamad bin Abdullah]: Ya, Yang 
Berhormat bagi Klang berdiri Yang Berhormat hendak beri jalan?  Sila. 

Datin Paduka Dr. Tan Yee Kew:  Minta penjelasan daripada Yang Berhormat.  
Saya amat tertarik tentang cadangan dan pandangan Yang Berhormat iaitu 
entrepreneurship  adalah satu syarat yang amat penting untuk membangunkan industri di 
Sabah dan saya  ingin tahu, sama ada kementerian Yang Berhormat ada mempunyai 
program-program untuk membantu pembangunan keusahawanan di dalam kementerian 
Yang Berhormat.  

Dato' Seri Kerk Choo Ting:  Untuk makluman Yang Berhormat, ini bukan sahaja 
kementerian MITI,  ini sebenarnya seluruh kementerian dan seluruh Kerajaan Barisan 
Nasional mempunyai banyak program untuk membangunkan entrepreneurship di mana-
mana  tempat termasuk Sabah.  Terima kasih ya. 

Tuan Yang di-Pertua, untuk makluman  Ahli-ahli Yang Berhormat dan Ahli-ahli 
Dewan, pendidikan secara umum  dan latihan kemahiran  memang  diakui dapat 
menyumbangkan peranan  penting untuk melahirkan tenaga mahir.  Selain daripada MITI, 
Kementerian Pendidikan, Kementerian Sumber Manusia, Kementerian Pembangunan 
Usahawan, Kementerian Belia dan Sukan dan sebagainya mempunyai program 
pendidikan dan latihan bagi menyediakan tenaga mahir yang diperlukan oleh negara. 

Kerjasama dengan sektor swasta  memang telah sedia wujud.  Ini termasuk 
kerjasama Majlis Latihan Vokasional Kebangsaan dengan pihak industri untuk merangka 
strategi dan program latihan bagi menepati kehendak industri.  Di bawah program 
pembangunan kemahiran industri, bagi sektor swasta sejumlah RM5 juta diperuntukkan 
dalam Rancangan Malaysia Kelapan untuk meningkatkan  kemahiran tenaga kerja di sektor 
perkilangan. Sejumlah 19 buah institusi kemahiran telah mendapat geran daripada 
SMIDEC. 

Tuan Yang di-Pertua, saya juga ingin memberi penjelasan mengenai peranan MITI 
melalui MATRADE dalam membolehkan syarikat-syarikat tempatan menjadi dengan izin, 
global traders dan Malaysia sebagai dengan izin, a truly trading nation, seperti yang telah 
dibangkitkan oleh Ahli-ahli Yang Berhormat bagi Parit Sulung dan Klang.  Dalam  hubungan 
ini, MATRADE memang sentiasa berusaha meningkatkan kapasiti mereka untuk 
merancang dan melaksanakan aktiviti-aktiviti promosi perdagangan secara berkesan. 

Antara langkah-langkah yang diambil termasuk kajian pasaran, penyertaan dalam 
pameran-pameran antarabangsa, melaksanakan misi-misi perdagangan dan pelaburan, 
perkongsian maklumat dan dengan izin, business matching  di samping mengadakan dialog 
dan perbincangan dengan sektor swasta secara berterusan.  Tuan Yang di-Pertua, Ahli 



Insentif-insentif tidak sesuai. Apa lagi? Ok, dahulu fasal harga tanah RM12.00 per square feet , mahal, kita turunkan RM8.00. Infrastruktur ada di sana, apa lagi? Kalau dalam soal usahawan ini, saya ingin tahu, akhir sekali Yang Berhormat, kalau mahu usahawan daripada Sabah, adakah is there any handicapping system mengenal pasti orang-orang Sabah yang betul-betul minat untuk menjadi usahawan. Panggillah kami Ahli-ahli Yang Berhormat di sini. Yang Berhormat cuba kenal pasti beberapa orang, kementerian saya boleh membantu, boleh kah Yang Berhormat. Terima kasih. Dato' Seri Kerk Choo Ting: Untuk makluman Yang Berhormat sebenarnya kementerian ini dan kerajaan cuma mengaturkan undang-undang, dasar-dasar, kemudahan, bantuan kewangan it is not the business of the government to do business. Ini prinsip yang mesti kita faham. Jadi, private sector, swasta adalah engine of growth untuk perindustrian. Jadi, terpulanglah kepada swasta-swasta dan orang yang berniaga untuk menjalankan perniagaan. Memang, kita tidak mampu memberi perniagaan ini kepada 'A', perniagaan itu kepada 'B' kemudian kepada 'C', tidak boleh berbuat begitu. Dia mesti datang daripada swasta, mesti datang daripada orang yang berniaga dan membuat kilang. Jadi, apa yang kita boleh buat, kita akan memberi secukupnya kelengkapan, bantuan, kemudahan. Itu yang boleh kerajaan berikan. Terima kasih. Datin Paduka Dr. Tan Yee Kew: [Bangun]. Timbalan Yang di-Pertua [Dato' Haji Muhamad bin Abdullah]: Ya, Yang Berhormat bagi Klang berdiri Yang Berhormat hendak beri jalan? Sila. Datin Paduka Dr. Tan Yee Kew: Minta penjelasan daripada Yang Berhormat. Saya amat tertarik tentang cadangan dan pandangan Yang Berhormat iaitu entrepreneurship adalah satu syarat yang amat penting untuk membangunkan industri di Sabah dan saya ingin tahu, sama ada kementerian Yang Berhormat ada mempunyai program-program untuk membantu pembangunan keusahawanan di dalam kementerian Yang Berhormat. Dato' Seri Kerk Choo Ting: Untuk makluman Yang Berhormat, ini bukan sahaja kementerian MITI, ini sebenarnya seluruh kementerian dan seluruh Kerajaan Barisan Nasional mempunyai banyak program untuk membangunkan entrepreneurship di mana- mana tempat termasuk Sabah. Terima kasih ya. Tuan Yang di-Pertua, untuk makluman Ahli-ahli Yang Berhormat dan Ahli-ahli Dewan, pendidikan secara umum dan latihan kemahiran memang diakui dapat menyumbangkan peranan penting untuk melahirkan tenaga mahir. Selain daripada MITI, Kementerian Pendidikan, Kementerian Sumber Manusia, Kementerian Pembangunan Usahawan, Kementerian Belia dan Sukan dan sebagainya mempunyai program pendidikan dan latihan bagi menyediakan tenaga mahir yang diperlukan oleh negara. Kerjasama dengan sektor swasta memang telah sedia wujud. Ini termasuk kerjasama Majlis Latihan Vokasional Kebangsaan dengan pihak industri untuk merangka strategi dan program latihan bagi menepati kehendak industri. Di bawah program pembangunan kemahiran industri, bagi sektor swasta sejumlah RM5 juta diperuntukkan dalam Rancangan Malaysia Kelapan untuk meningkatkan kemahiran tenaga kerja di sektor perkilangan. Sejumlah 19 buah institusi kemahiran telah mendapat geran daripada SMIDEC. Tuan Yang di-Pertua, saya juga ingin memberi penjelasan mengenai peranan MITI melalui MATRADE dalam membolehkan syarikat-syarikat tempatan menjadi dengan izin, global traders dan Malaysia sebagai dengan izin, a truly trading nation, seperti yang telah dibangkitkan oleh Ahli-ahli Yang Berhormat bagi Parit Sulung dan Klang. Dalam hubungan ini, MATRADE memang sentiasa berusaha meningkatkan kapasiti mereka untuk merancang dan melaksanakan aktiviti-aktiviti promosi perdagangan secara berkesan. Antara langkah-langkah yang diambil termasuk kajian pasaran, penyertaan dalam pameran-pameran antarabangsa, melaksanakan misi-misi perdagangan dan pelaburan, perkongsian maklumat dan dengan izin, business matching di samping mengadakan dialog dan perbincangan dengan sektor swasta secara berterusan. Tuan Yang di-Pertua, Ahli.